बहरहाल, सरकारी फॉर्म में धर्म के कॉलम में ‘कोई धर्म नहीं’ लिखने की स्वतंत्रता जिनके लिए अर्थ रखती है, उनके लिए यह निर्णय महत्त्वपूर्ण है। हालांकि ऐसे लोग भारत में बहुत थोड़े हैं, अल्पसंख्यकों में भी अल्पसंख्यक हैं। भारत की शायद नब्बे प्रतिशत आबादी धार्मिक है या वह मानती है कि वह धार्मिक है, उसके लिए अदालत में उठा यह सवाल कोई खास मायने नहीं रखता। वैसे यहां इस बात का उल्लेख जरूरी है कि अमेरिकी कानून तो सरकारी या किसी भी तरह की नौकरी में इससे बहुत आगे की छूट व्यक्ति को देता है।